CELEX: 62016CN0347
Language: hr
Date: 2016-06-21 00:00:00
Title: Predmet C-347/16: Zahtjev za prethodnu odluku koji je 21. lipnja 2016. uputio Administrativen sad Sofia-grad (Bugarska) – Balgarska energiyna borsa AD (BEB) protiv Komisia za energiyno i vodno regulirane (KEVR)

5.9.2016   
            
            
               HR
            
            
               Službeni list Europske unije
            
            
               C 326/15
            
         Zahtjev za prethodnu odluku koji je 21. lipnja 2016. uputio Administrativen sad Sofia-grad (Bugarska) – Balgarska energiyna borsa AD (BEB) protiv Komisia za energiyno i vodno regulirane (KEVR)
   (Predmet C-347/16)
   (2016/C 326/26)
   Jezik postupka: bugarski
   
      Sud koji je uputio zahtjev
   
   Administrativen sad Sofia-grad
   
      Stranke glavnog postupka
   
   
      Tužitelj: Balgarska energiyna borsa AD (BEB)
   
      Tuženik: Komisia za energiyno i vodno regulirane (KEVR)
   
      Prethodna pitanja
   
   
               1.
            
            
               Dopušta li se člankom 9. stavkom 1. točkom (b) podtočkama i. i ii. Direktive 2009/72/EZ (1) Europskog parlamenta i Vijeća od 13. srpnja 2009. o zajedničkim pravilima za unutarnje tržište električne energije i stavljanju izvan snage Direktive 2003/54/EZ da ista osoba bude jedini vlasnik udjela u neovisnom operatoru prijenosnog sustava i društvu čije su najvažnije djelatnosti proizvodnja i prijenos električne energije?
            
         
               2.
            
            
               Dopušta li se člankom 9. stavkom 1. točkom (b) podtočkama i. i ii. Direktive 2009/72/EZ Europskog parlamenta i Vijeća od 13. srpnja 2009. o zajedničkim pravilima za unutarnje tržište električne energije i stavljanju izvan snage Direktive 2003/54/EZ da ista osoba izravno ili neizravno provodi kontrolu nad neovisnim operatorom prijenosnog sustava i poduzećem za proizvodnju i opskrbu električnom energijom?
            
         
               3.
            
            
               Dopušta li se člankom 9. stavkom 1. točkama (c) i (d) Direktive 2009/72/EZ Europskog parlamenta i Vijeća od 13. srpnja 2009. o zajedničkim pravilima za unutarnje tržište električne energije i stavljanju izvan snage Direktive 2003/54/EZ da ista osoba imenuje članove nadzornog odbora neovisnog operatora prijenosnog sustava (koji pak izabire njegovu upravu) i članove uprave poduzeća za proizvodnju i opskrbu električne energije?
            
         
               4.
            
            
               Dopuštaju li Direktiva 2009/72/EZ Europskog parlamenta i Vijeća od 13. srpnja 2009. o zajedničkim pravilima za unutarnje tržište električne energije i stavljanju izvan snage Direktive 2003/54/EZ, Uredba (EZ) br. 714/2009 (2) Europskog parlamenta i Vijeća od 13. srpnja 2009. o uvjetima za pristup mreži za prekograničnu razmjenu električne energije i stavljanju izvan snage Uredbe (EZ) br. 1228/2003 (3), Uredba [Komisije] (EU) 2015/1222 (4) [od 24. srpnja 2015.] o uspostavljanju smjernica za dodjelu kapaciteta i upravljanje zagušenjima [i] Uredba (EU) br. 1227/2011 (5) Europskog parlamenta i Vijeća od 25. listopada 2011. o cjelovitosti i transparentnosti veleprodajnog tržišta energije ograničenje broja osoba kojima se u određenom području dodjeljuje dozvola za prijenos električne energije?
            
         
               5.
            
            
               Ako je odgovor na gore navedena pitanja potvrdan i [ako se] u skladu s člankom 43. stavkom 1. podstavkom 1. [Zakona na energetikata (Zakon o energiji) za područje Republike Bugarske dodjeljuje samo jedna dozvola: treba li smatrati da postoji sukob interesa u smislu [uvodne izjave 12.] Direktive 2009/72/EZ Europskog parlamenta i Vijeća od 13. srpnja 2009. o zajedničkim pravilima za unutarnje tržište električne energije i stavljanju izvan snage Direktive 2003/54/EZ?
            
         
               6.
            
            
               Treba li smatrati da nacionalna odredba iz članka 43. stavka 1. podstavka 1. [Zakona o energiji] ograničava tržišno natjecanje u smislu članaka 101. i 102. UFEU-a jer predviđa da se na području države dodjeljuje samo jedna dozvola za prijenos energije?
            
         
      (1)  SL 2009., L 211, str. 55. (SL, posebno izdanje na hrvatskom jeziku, poglavlje 12., svezak 4., str. 29.)
   
      (2)  SL 2009., L 211, str. 15. (SL, posebno izdanje na hrvatskom jeziku, poglavlje 12., svezak 4., str. 8.)
   
      (3)  Uredba (EZ) br. 1228/2003 Europskog parlamenta i Vijeća od 26. lipnja 2003. o uvjetima za pristup mreži za prekograničnu razmjenu električne energije (SL 2003., L 176, str. 1)
   
      (4)  SL 2015., L 197, str. 24.
   
   
      (5)  SL 2011., L 326, str. 1. (SL, posebno izdanje na hrvatskom jeziku, poglavlje 12., svezak 4., str. 93.)